ກອງທັບອີຣັກຍາດເອົາສິດຄວມຄຸມກຸ່ມກັນນ້ຳມັນໃຫຍ່ກ່ວາໝູ່ຂອງປະເທດຄືນໃໝ່
20 ມິຖຸນາ 2014 - 13:25:23
ທະຫານອີຣັກຢູ່ ໂຮງງານ Baiji
(ພາບ: 24h.com)
(vovworld) – ວັນທີ 19/6, ບັນດາກຳລັງລັດຖະບານ ໄດ້ຍາດເອົາສິດຄວບຄຸມຄືນໃໝ່ສຳລັບກຸ່ມກັນນ້ຳມັນໃຫຍ່ອັນດັບໜຶ່ງຂອງປະເທດນີ້ຢູ່ນະຄອນ Baiji ຂຶ້ນກັບແຂວງ Salahudin, ທາງທິດເໜືອນະຄອນຫຼວງແບດແດດ, ພາຍຫຼັງການປະທະກັນທີ່ດຸເດືອດກັບພວກທະຫານກະບົດຊາວຊັນນີ. ມືປືນປະມານ 40 ຄົນຖືກດັບສູນ.
Baiji ແມ່ນໂຮງງານກັນນ້ຳມັນໃຫຍ່ອັນດັບໜຶ່ງຢູ່ ອີຣັກ ດ້ວຍຄວາມສາມາດສະໜອງ 50% ປະລິມານການຜະລິດນ້ຳມັນສົ່ງອອກຂອງປະເທດນີ້.
ໃນຂະນະນັ້ນ, ທ່ານລັດຖະມົນຕີການຕ່າງປະເທດ ອາເມລິກາ John Kerry ເນັ້ນໜັກວ່າ: ວໍຊິງຕັນ ພວມຊອກຫາວິທີຊ່ວຍເຫຼືອປະຊາຊົນ ອີຣັກ ທັງໝົດ ຫາກບໍ່ສະເພາະແຕ່ທ່ານນາຍົກລັດຖະມົນຕີ Nuri al – Maliki. ສ່ວນກະຊວງການຕ່າງປະເທດ ຈີນ ໄດ້ຖະແຫຼງໃນວັນທີ 19/6 ໂດຍສະແດງຄວາມວິຕົກວັງວົນກ່ຽວກັບສະພາບຄວາມສະຫງົບຢູ່ ອີຣັກ, ຮຽກຮ້ອງໃຫ້ປະຊາຄົມໂລກໜູນຊ່ວຍກິດຈະການສ້າງສາ ອີຣັກ ຄືນໃໝ່ ແລະ ບັນດາຄວາມມານະພະຍາຍາມຕ້ານລັດທິກໍ່ການຮ້າຍ. ກໍ່ໃນວັນດຽວກັນ, ສະຫະພາບເອີລົບ ໃຫ້ຮູ້ວ່າ ຈະໜູນຊ່ວຍເງິນຈຳນວນ 5 ລ້ານ ເອີໂຣ ເພື່ອຊ່ວຍປະຊາຊົນ ອີຣັກ ນັບພັນຄົນມີເຮືອນຊານຖືກເປເພພາຍຫຼັງການບຸກໂຈມຕີຂອງພວກທະຫານກະບົດ.